Kindlaarvuliselt peab saama eelregistreeritud vähemalt 93 lipu kandjat ja sama palju tõrvikute hoidjat. Üldse on aga peakorraldaja sõnul kavandatud osalema vähemalt 500  kuni 600 noort, kes koos Kaitseliidu esindajate ja külalistega kogunevad esmalt Pärnu Alevi kalmistule Vabadussõjas langenute monumendi juurde. Kell 17.30 -17.45 rivistab Kaitseliit noored koolide ja organisatsioonide kaupa üles. Seejärel jagatakse noortele kätte Eesti Lipu Seltsile kuuluvad sinimustvalged suured kandelipud ja tõrvikud. Täpselt kell 18.00 algab pidulik tseremoonia, kus kõnelevad lühikese sõnavõtuga praeguse plaani järgi Pärnu linna esindades Annely Akkermann ja Eesti Lipu Seltsi ning  Laidoneri seltsi nimel nende ühingute esimees Trivimi Velliste. Monumendi jalamile asetavad pärjad Jüri Kask sõjaveteranide poolt ja paljud teised.